ভবিষ্যতে এ ধরনের অপরাধ ঠেকাতে কি পদক্ষেপ নেয়া হতে পারে, জানতে চাইলে তিনি বলেন, আমরা চাই প্রত্যেকটা ব্যাংক যেন তাদের বুথগুলোর সিসিটিভি থেকে দিনে অন্তত একবার পরীক্ষা করে। কেউ সেখানে স্কিমিং মেশিন লাগালে সেটা জানা যাবে। পাশাপাশি এন্টি স্কিমিং ডিভাইস বাজারে পাওয়া যায় কিনা সেটাও আমরা খোঁজখবর করছি। আবার যারা এ ধরনের চুরির কাজ করে তারা বুথে প্রবেশের সময় সাধারণত মাথায় এমন ক্যাপ ব্যবহার করে, যাতে ক্যামেরায় তার মুখ দেখা না যায়। আবার বুথের সামনে যে ক্যামেরা লাগানো থাকে তাও তারা চুইংগাম জাতীয় কিছু দিয়ে বন্ধ করে দেয়। আমরা চিন্তা করছি কেউ যখন কোন ক্যামেরা ব্লক করার চেষ্টা করবে তখনই যাতে এলার্ম বেজে ওঠে। তবে এ ব্যাপারে এখনও কোন সিদ্ধান্ত হয়নি।